b'\n_START_ARTICLE_\nHavskilpadder\n_START_SECTION_\nKjennetegn\n_START_PARAGRAPH_\nGruppen kjennetegnes av at forlemmene er utviklet til luffer. Alle har ogs\xc3\xa5 flatt og str\xc3\xb8mlinjeformet skall. Selv om havsklipadder tilh\xc3\xb8rer halsgjemmerne, har de relativt korte og stive nakker og kan bare i begrenset grad trekke hodet inn i skallet.\n_START_SECTION_\nLivshistorie\n_START_PARAGRAPH_\nHavskilpadder finner all mat i vann og tilbringer nesten hele livet i havet, men de m\xc3\xa5 p\xc3\xa5 land for \xc3\xa5 legge egg. Eggene til alle artene er sm\xc3\xa5 og runde. Hunnskilpaddene blir paret i havet og tar seg opp p\xc3\xa5 land p\xc3\xa5 stranden om natten. Der graver de en grop hvor de legger eggene sine. Eggene ruges ut ved hjelp av varmen fra sola. Etter endt fosterutvikling graver de nyklekte ungene seg opp til overflaten og tar seg ut i havet. Antall egg og rugetid avhenger av art._NEWLINE_Etter klekking lever skilpaddene i flere \xc3\xa5r i havet f\xc3\xb8r de blir kj\xc3\xb8nnsmodne. Hannene setter aldri sine bein p\xc3\xa5 land igjen, mens hunnene returnerer til stranda der de selv ble klekket for \xc3\xa5 legge nye egg._NEWLINE_Alle havsklimpaddeartene er i mer eller mindre grad truet av tap av leveomr\xc3\xa5der, jakt p\xc3\xa5 egg eller voksne dyr og fors\xc3\xb8pling i havet.'